Folketing
2006-02-23

er kvinden, der har haft alle kontokortene for at kunne købe tøj til barnet osv., og manden hæfter overhovedet ikke, eller hvad der nu kan være af problemer. Så der er mange ting, hvor man kan kigge på, hvordan ordningen er. Er der brug for, at der kommer mere oplysning til borgerne? Skal vi sikre, at man på en eller anden måde bliver bedre klædt på, inden man bliver gift, med hensyn til hvad det egentlig har af konsekvenser? Eller hvad er det, vi skal gøre? Er der behov for at lave nogle justeringer her? Lad os som sagt få det her forslag grundigt gennemdrøftet og se, hvordan det kan blive, og når det så er overstået, kan vi se på, om vi skal sætte et udvalgsarbejde i gang om formueordningen i almindelighed ved ægteskab og skilsmisser. Familie- og forbrugerministeren (Lars Barfoed): Jeg vil gerne starte med at sige tak for en, synes jeg, både konstruktiv og engageret debat om de fremsatte lovforslag.